Ehk siis: Reede, 14. august - kl 21.30: Matrix, kl 23.55: Ristiisa. Nagu et, mida? Andke andeks, aga ma lihtsalt absoluutselt ei jaga seda loogikat, oletades, et siin midagi taolist üldse kasutusel ongi. Kas poleks mitte mõistlikum näidata oma vaatajatele tavapärasel, nn filmi-kellaajal, kahest valiku all olevast seda, mille ära nägemist  mingisuguse eesti kanali pealt arvatavasti keegi enam ei mäletagi? Või on asi selles, et pea kolmetunnine film nö tipp-ajale planeerida teeks naeruväärselt mahukatele reklaamiblokkidele ehk liialt haiget? Sest Matrix'i kogupikkus on kusagil viisteist minutit üle kahe tunni, mis teeb puhast reklaamiaega umbes 10-15 minuti kanti (filmi algusaeg 21.30, lõpp 23.55). Kuid Ristiisa pikkuseks on märgitud 23.55 - 02.55, mis iseenesest on muidugi naljakas, kuna filmi kogukestvuseks on viis minutit alla kolme tunni, mis  justkui annaks aimu sellest, et kavatsetakse näidata reklaamiblokke ainuüksi viie minuti väärtuses. Mingisuguses ideaalses paralleeluniversumis. Ehk.